Diari Oficial de la Generalitat Valenciana


Sumari del DOGV 9050, del 29-03-2021 (2021/3113)

RESOLUCIÓ de 24 de març de 2021, de la consellera de Justícia, Interior i Administració Pública, per la qual es modifica la relació definitiva de persones que han superat les proves selectives d'accés al cos auxiliar de l'administració, escala auxiliar de gestió, C2-01-01, sector administració general, torn d'accés lliure i persones amb diversitat funcional, convocatòria 9/16, corresponent a l'oferta d'ocupació pública de 2016 per al personal de l'Administració de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9050

Data del DOGV
:   29-03-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/3113


Data del document
:   24-03-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 24 de març de 2021, de la consellera de Justícia, Interior i Administració Pública, per la qual es modifica la relació definitiva de persones que han superat les proves selectives d'accés al cos auxiliar de l'administració, escala auxiliar de gestió, C2-01-01, sector administració general, torn d'accés lliure i persones amb diversitat funcional, convocatòria 9/16, corresponent a l'oferta d'ocupació pública de 2016 per al personal de l'Administració de la Generalitat. [2021/3113]  
  
Per Resolució de 4 de febrer de 2021, es va publicar en el DOGV la relació definitiva de persones que han superat les proves selectives d'accés al cos auxiliar de l'administració, escala auxiliar de gestió, C2-01-01, sector administració general, torn d'accés lliure i persones amb diversitat funcional, convocatòria 9/16 (DOGV 9016, 09.02.2021), figurant María del Lledó Marín Tirado entre aquelles.  
La Sra. Marín Tirado va presentar, el passat 3 de març de 2021, escrit renunciant al seu dret a ser nomenada funcionària de carrera del cos C2-01-01, escala auxiliar de gestió, com a resultat del procés selectiu que ens ocupa.  
En conseqüència es va requerir, de l'òrgan tècnic de selecció, relació complementària de persones aspirants aprovades per ordre de puntuació que seguisquen a les persones proposades, per al seu possible nomenament com a funcionàries de carrera, resultant ser Laura Berenguer Pérez, la primera persona que tindria dret a ser nomenada funcionària del citat cos amb una puntuació de 77,36, qui també va renunciar al seu dret a ser nomenada com a tal mitjançant escrit de data 4 de març de 2021.  
Finalment, d'acord amb la relació complementària de persones que han superat les proves selectives d'accés al cos auxiliar de l'administració, escala auxiliar de gestió, C2-01-01, sector administració general, torn d'accés lliure i persones amb diversitat funcional, convocatòria 9/16, figura Isabel Gosálbez Sanchis a continuació, amb una puntuació total de 77, 28 punts.  
L'apartat 8 de l'article 57 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, així com l'apartat 8 de l'article 18 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i la base 12 de la convocatòria 9/16 citada, disposen en resum que: - amb la finalitat d'assegurar la cobertura de les vacants convocades, sempre que els òrgans de selecció hagen proposat el nomenament d'igual nombre d'aspirants que el de vacants convocades, quan es produïsquen renúncies o concórrega alguna de les causes de pèrdua de la condició de personal funcionari en les persones proposades abans del seu nomenament o presa de possessió, la Conselleria de Justícia i Administracions Públiques requerirà de l'òrgan de selecció relació complementària d'aspirants aprovats que seguisquen a les persones proposades, per al seu possible nomenament com a funcionaris de carrera.  
  
L'apartat 1 de l'article 93 de la Llei 39/2015, d'1 d'octubre, del procediment administratiu comú de les administracions públiques assenyala que: «tot interessat podrà, quan això no estiga prohibit per l'ordenament jurídic, renunciar als seus drets, per qualsevol mitjà que permeta la seua constància».  
Per tot el que s'ha exposat, i en virtut de la competència atribuïda en la lletra i de l'apartat 1 de l'article 9 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, en relació amb l'article 18 del Decret 3/2017, anteriorment esmentat, així com en les bases de la convocatòria 9/16, i a proposta del director general de Funció Pública, resolc:  
  
Primer  
Acceptar de pla la renúncia formulada per María del Lledó Marín Tirado, al seu dret ser nomenada funcionària de carrera del cos auxiliar de l'administració, escala auxiliar de gestió, C2-01-01, sector administració general, torn d'accés lliure i persones amb diversitat funcional, convocatòria 9/16, a conseqüència d'haver superat les corresponents proves selectives d'accés.  
  
Segon  
Acceptar de pla la renúncia formulada per Laura Berenguer Pérez, al seu dret ser nomenada funcionària de carrera del cos auxiliar de l'administració, escala auxiliar de gestió, C2-01-01, sector administració general, torn d'accés lliure i persones amb diversitat funcional, convocatòria 9/16, a conseqüència de ser la persona següent en la relació complementària de persones aspirants aprovades per ordre de puntuació.  
  
  
Tercer  
Declarar que Isabel Gosálbez Sanchis amb DNI 374, ha superat les proves selectives d'accés al cos auxiliar de l'administració, escala auxiliar de gestió, C2-01-01, sector administració general, torn d'accés lliure i persones amb diversitat funcional, convocatòria 9/16, amb una puntuació total de 77, 28 punts, atés que d'acord amb la relació complementària de persones aspirants aprovades, figura ordenada a continuació de la Sra. Berenguer Pérez i, en conseqüència:  
  
En el termini de 20 dies hàbils comptats des de l'endemà de la publicació de la present resolució en el Diari Oficial de la Generalitat Valenciana, la persona proposada haurà de presentar davant la Direcció General de Funció Pública, la documentació escaient a fi d'acreditar que reuneix tots i cadascun dels requisits exigits en la convocatòria. La documentació exigida s'estableix en la base 11 de la convocatòria, que es reprodueix a continuació:  
«(...)  
11.1.1. Fotocòpia del DNI o NIE.  
11.1.2. Fotocòpia compulsada del títol acadèmic exigible segons el que s'estableix en la base 2.1.3 de la convocatòria, o certificació acadèmica que acredite haver realitzat tots els estudis per a l'obtenció del títol. En el cas de titulacions obtingudes a l'estranger, fotocòpia compulsada de la credencial que acredite l'homologació que corresponga.  
  
11.1.3. Declaració jurada de no haver sigut separada o separat, o haver-se revocat el seu nomenament com a personal funcionari interí, amb caràcter ferm mitjançant procediment disciplinari, de cap administració pública o òrgan constitucional o estatutari, ni trobar-se inhabilitada o inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. En el cas del personal laboral, no trobar-se inhabilitat per sentència ferma o a conseqüència d'haver sigut acomiadat disciplinàriament de manera escaient, per a exercir funcions similars a les pròpies de la categoria professional a la qual es pretén accedir. Tractant-se de persones nacionals d'altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes, en el seu estat, l'accés a l'ocupació pública.  
  
11.1.4. Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferits.  
11.1.5. Els qui superen les proves selectives, acreditaran els seus coneixements de valencià mitjançant la presentació dels certificats, diplomes o títols que hagen sigut homologats per la Generalitat, o mitjançant la realització d'un exercici específic a aquest efecte. El personal que no puga acreditar aquests coneixements haurà de realitzar els cursos de perfeccionament que a l'efecte es realitzaran a través de l'Institut Valencià d'Administració Pública (IVAP), en coordinació amb la Junta Qualificadora de Coneixements de Valencià.  
Segons el preceptuat en l'article 20 del Decret 3/2017, de 13 de gener, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, els qui superen les proves selectives, acreditaran els seus coneixements de valencià en el corresponent grau elemental, mitjançant un certificat expedit o homologat per la Junta Qualificadora de Coneixements de Valencià.  
El personal que no puga acreditar aquests coneixements haurà de realitzar l'exercici específic que es convoque i, en cas de no superar-lo, assistir als cursos de perfeccionament que a l'efecte s'organitzen.  
11.2. Les persones que superen les proves selectives pel torn de persones amb diversitat funcional hauran de presentar, a més dels documents anteriors, la fotocòpia compulsada de la certificació de la Conselleria de Benestar Social o òrgans competents d'altres administracions públiques que acredite discapacitat igual o superior al 33 %, així com l'informe de compatibilitat per a l'acompliment de les tasques i funcions del lloc.  
11.3. Les persones que superen les proves selectives i que van sol·licitar una de les exempcions establides en la base 5.2 hauran de presentar una fotocòpia compulsada dels documents acreditatius de tal exempció.  
(...)».  
  
  
Les persones que tinguen la condició de personal funcionari o personal laboral al servei de l'Administració de la Generalitat estaran exemptes de justificar les condicions i requisits que ja tinguen acreditats i inscrits en el Registre de Personal de la Direcció General de Funció Pública, i únicament hauran de manifestar-ho per escrit davant la Direcció General de Funció Pública, sense aportar la documentació corresponent.  
Les persones seleccionades que, dins del termini indicat, i excepte casos de força major, no presenten la documentació acreditativa, o les que, a la vista d'aquesta documentació, no posseïsquen algun dels requisits exigits, no podran ser nomenades personal de la Generalitat, sense perjudici de la responsabilitat en què puguen haver incorregut per falsedat en les seues sol·licituds de participació.  
  
València, 24 de març de 2021.- La consellera de Justícia, Interior i Administració Pública: Gabriela Bravo Sanestanislao.